Република Србија

**ОПШТИНА ЉУБОВИЈА**

**-Општинска управа-**

Број: 112-127/2023-04

13.11.2023. године

Љ у б о в и ј а

На основу члана 94. Закона о запосленима аутономним покрајинама и јединицама локалне самоуправе ("Службени гласник Републике Србије", број 21/2016, 113/2017, 113/2017 - др. закон, 95/2018 и 111/2021-др.закон), члана 12. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник Републике Србије“ бр. 95/2016) и члана 28. обједињеног Правилника о унутрашњој организацији и систематизацији радних места у Општинској управи општине Љубовија („Службени лист општине Љубовија“, број:14/23 и 17/23), Општинска управа општине Љубовија оглашава

**JAВНИ КОНКУРС ЗА ПОПУЊАВАЊЕ**

**НАМЕШТЕНИЧКОГ РАДНОГ МЕСТА У**

**ОПШТИНСКОЈ УПРАВИ ОПШТИНЕ ЉУБОВИЈА**

1. Орган у коме се радно место попуњава:

 - Општинска управа општине Љубовија

2. Подаци о радном месту које се попуњава

- Назив радног места: Послови копирања и скенирања за потребе општинских органа (радно место за особу са инвалидидтетом), намештеник IV врста.

- Опис послова: Фотокопира и скенира списе, разврстава материјал за седнице СО и ОВ, умножава у довољном броју примерака материјал за седнице, врши повез материјала. Обавља и друге послове по налогу руководиоца Одељења и начелника Општинске управе.

- Услови за обављање послова:

Средње образовање у трогодишњем или четворогодишњем трајању, односно III или IV степен стручне спреме или стечено специјалистичко образовање, најмање једна година радног искуства

Кандидат треба да испуњава и остале услове прописане Законом: да је пунолетан држављанин Републике Србије, да није правоснажно осуђиван на безусловну казну затвора од најмање шест месеци и да му раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа.

**Посебни услови:** утврђен статус особе са инвалидитетом (за ратног војног инвалида, мирнодопског војног инвалида и цивилног инвалида рата – решење општинског органа управе надлежног за борачка питања, за лице коме је извршена категоризација и друго лице коме је утврђена инвалидност – решење о категоризацији надлежног органа (за урожену инвалидност категоризацију, до навршене седме године живота, врши општински орган за друштвене делатности и сл.), за лице коме је утврђена категорија инвалидности односно преостала радна способност у складу са прописима о пензијском и инвалидском осигурању – решење Фонда ПИО за инвалиде друге и треће категорије, за лице коме се процени радна способност – решење Националне службе за запошљавање.

3. Место рада:

- Општинска управа општине Љубовија, Војводе Мишића 45, 15320 Љубовија.

4. Трајање радног односа:

- Радни однос се заснива на неодређено време.

Кандидати који први пут заснивају радни однос у органима аутономне покрајине, органима јединице локалне самоуправе или државном органу, подлежу пробном раду од шест месеци.

1. Вредновање знања и вештина кандидата:

Вештина комуникације - усмено.

1. Уз пријаву на јавни конкурс подноси се биографија кандидата и следећи докази:
* биографија кандидата, са назначеним бројем телефона за контакт и e-mail адресу (уколико је кандидат има),
* оригинал или оверена фотокопија уверења о држављанству Републике Србије,

 **Уколико кандитат жели да Општинска управа по службеној дужности, у складу са чланом 9. и 103. Закона о општем управном поступку („Службвени гласник РС“, број 18/16) прибави Уверење о држављанству, потребно је да то назначи у пријави.**

* фотокопија или очитана лична карта,

- оригинал или оверена фотокопија документа (диплома, уверење) којом се потврђује стручна спрема,

- документ који доказује испуњеност посебног услова везаног за инвалидитет из тачке 2. јавног конкурса.

- оригинал или оверена фотокопија уверења да кандидат није правоснажно осуђиван на безусловну казну затвора од најмање шест месеци – издато од Полицијске управе,

- за учеснике конкурса који су били у радном односу у државном органу, односно органу аутономне покрајине или јединице локалне самоуправе, поред наведених доказа, потребно је доставити и доказ да им раније није престајао радни однос због теже повреде радне дужности из радног односа.

7. Провера оспособљености, знања и вештина кандидата у изборном поступку:

- Са кандидатима чије су пријаве благовремене, допуштене, разумљиве, потпуне, уз које су приложени сви потребни докази и који испуњавају услове за рад на оглашеном радном месту, назначене знања и вештине биће проверене у просторијама Општинске управе општине Љубовија, у Љубовији, Војводе Мишића број 45, у термину о ком ће бити обавештени телефонским путем или преко електронске поште.

8. Рок за подношење пријаве на јавни конкурс је 15 дана од дана оглашавања обавештења о јавном конкурсу у дневним новинама – Дневни лист Политика.

9. Лице које је задужено за давање обавештења о јавном конкурсу:

- Владимир Петровић, начелник Општинске управе општине Љубовија, контакт телефон 015/561-411.

10. Адреса на коју се подноси пријава на јавни конкурс:

- Општинска управа општине Љубовија, 15320 Љубовија, Војводе Мишића број 45. са назнаком «за јавни конкурс за попуњавање радног места Послови копирања и скенирања за потребе општинских органа»

11. Јавни конкурс ће бити објављен на web страници општине Љубовија - [www.ljubovija.rs](http://www.ljubovija.rs), а обавештење о јавном конкурсу у дневном листу Новости.

12. Јавни конкурс спроводи конкурсна комисија коју је именовао начелник Општинске управе. Неблаговремене, недопуштене, неразумљиве или непотпуне пријаве и пријаве уз које нису приложени сви потребни докази биће одбачене закључком конкурсне комисије.

 **НАЧЕЛНИК**

 **ОПШТИНСКЕ УПРАВЕ**

 **Владимир Петровић, с.р.**